Bussen fra Nilles var på vej til Prag med gæster på vej på ferie. Men nord for Hamborg, nærmere bestemt ved Henstedt-UIzburg, går det galt. Chaufføren kører bussen ud på landevejen for at undgå kø på den tyske motorvej. Men en modkørende lastbil bevæger sig over i bussens vejbane. Chaufføren i Nilles bus forsøgte at bremse bussen og undvige, men kolliderer alligevel med lastbilen. Forenden af bussen blev smadret. Der er tre personer, der er kørt på sygehuset, hvoraf chaufføren er den ene. Men det er kun med overfladiske skrammer, det oplyser Niels Jørgen Bock fra Nilles. -Nu har vi fået en tysk bus til at køre resten af gæsterne til Prag. Så turen går videre, og gæsterne har det efter omstændighederne godt, siger Niels Jørgen Bock.

Referat:
Nord for Hamborg er en bus fra det nordjyske rejsebureau Nilles blevet påkørt. Tre personer er kørt på sygehuset.